Doha

Doha (arabul: الدوحة, IPA: [adˈdawħa]) Katar fővárosa és egyben legnépesebb városa is. Lakosainak száma 1 186 023 fő (2020). Fekvése Katar keleti részén helyezkedik el. Éghajlat Doha éghajlata forró sivatagi, a hőmérséklet májustól szeptemberig átlagosan 38 °C feletti. A nyári hónapokban szinte nincs csapadék, évente átlagosan 75 mm hullik, leginkább az októbertől márciusig terjedő időszakban. A tél is meleg, a hőmérséklet csak ritkán csökken 7 °C alá. Nyáron a hőmérséklet gyakran eléri és meghaladja a 40 °C-ot. Története A várost 1850-ben Al-Bida néven alapították. Neve jelentése az arab ad-dawha (nagy fa) szóból ered. 1882-ben al Raján felépíttette az Al-Wadzsba erődöt Délnyugat-Dauhában. A következő évben Kasszim sejk katari hadserege legyőzte az Oszmán Birodalom erőit. A város 1916-tól a brit kormányzóság központja volt, és 1971-től a független Katar fővárosa is maradt. 1917-ben Abdalláh ibn Kasszim asz-Száni sejk erődöt építtetett a város központjában, aminek a neve Al-Kaut lett. 1949-től a katari olajkivitel központja. Felsőoktatás 1973-ban itt nyitotta meg kapuit a Katari Egyetem. Kultúra 1975-ben, az uralkodó volt palotájában nyílt meg a Katari Nemzeti Múzeum. Média 1996-ban az Al-Dzsazíra arab hírtelevízió itt kezdte meg működését. Demográfia Doha vegyes összetételű népességét helyi arabok, valamint a legnagyobb számú kisebbségként dél-ázsiai, és más arab országokból származó arabok alkotják. Ezenkívül még sok más országból (Amerikai Egyesült Államok, Egyesült Királyság, Dél-afrikai Köztársaság) származó embernek az otthona. Gazdaság Doha a katari olajbányászat és -kivitel központja. Itt találhatóak a katari olajipari vállalatok központjai. A város jelenleg nagy ütemben fejlődik. 2007 decemberében az Öböl Menti Együttműködési Tanács (GCC) vezetői csúcstalálkozót tartottak, amely a szervezet integrációs fejlődésében áttörést eredményezett. Oktatás A városban működik a Katari Egyetem, valamint több magán- és nemzetközi iskola, beleértve a HEC Paris iskola kampuszát. Sportélete Itt rendezték meg 2008-tól 2010-ig a WTA Sony Ericsson Championshipset. Doha sikertelenül pályázott a 2016. évi nyári olimpiai játékok rendezésére, a NOB végül nem választotta be a négy hivatalos jelölt (Chicago, Madrid, Rio de Janeiro és Tokió) közé. Doha rendezte a 2019-es atlétikai világbajnokságot és a 2022-es futball világbajnokságot Közlekedés Közúti A városban a legnagyobb közösségi közlekedéssel foglalkozó vállalat a Movaszalát Közlekedési Vállalat feladatát autóbuszokkal látja el, s főleg az alacsonyabb jövedelmű lakosok használják. Doha lakóinak többsége rendelkezik autóval. A városban ezenkívül jól működő taxihálózat is üzemel. Az úthálózat képtelen volt megbirkózni a hatalmas forgalommal, ezt a városvezetés a kereszteződések kiszélesítésével, új utak építésével enyhítette. Légi Katar egyetlen nemzetközi repülőtere a városban található Dohai nemzetközi repülőtér. Itt található a nemzeti légitársaság, a Qatar Airways központja is. A nagy forgalom miatt kibővítették a repülőtér terminálját. Testvérvárosai Ammán, Jordánia (1995) Peking, Kína (2008) Boosaaso, Szomália (1994) Brazíliaváros, Brazília Houston, Texas, Amerikai Egyesült Államok Manáma, Bahrein Marbella, Spanyolország Port Louis, Mauritius Stratford-upon-Avon, Anglia, Egyesült Királyság Tunisz, Tunézia Algír, Algéria Tirana, Albánia Panoráma Galéria Jegyzetek Kapcsolódó szócikkek Qatar National Bank Tower